CELEX: C2006/310/69
Language: sl
Date: 2006-12-16 00:00:00
Title: Zadeva F-126/06: Tožba, vložena 30. oktobra 2006 — Mangazzù proti Komisiji

16.12.2006   
            
            
               SL
            
            
               Uradni list Evropske unije
            
            
               C 310/32
            
         Tožba, vložena 30. oktobra 2006 — Mangazzù proti Komisiji
   (Zadeva F-126/06)
   (2006/C 310/69)
   Jezik postopka: francoščina
   Stranki
   
      Tožeča stranka: Salvatore Mangazzù (Bruselj, Belgija) (zastopnika: T. Bontinck in J. Feld, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti posamične odločbe o prehodu s statusa začasnega uslužbenca v status uradnika, izražene v aktu o imenovanju, ki je začel veljati 1. januarja 2006 in bil vročen 13. januarja 2006;
            
         
               —
            
            
               naložitev plačila stroškov toženi stranki.
            
         Tožbeni razlogi in bistvene trditve
   Tožeča stranka je bila po tem, ko je nekaj let na Komisiji delala kot začasni uslužbenec, razvščen v naziv A5, nato A*11, uspešna opravila splošni natečaj COM/A/18/04, ki je bil objavljen 21. aprila 2004 in katerega namen je bila sestavitev rezervnega seznama za zaposlitev administratorjev kariere A7/A6. Zato je bila imenovana v uradnika na isto delovno mesto, kot ga je imela kot začasni uslužbenec, in je bila na podlagi Priloge XIII h Kadrovskim predpisom razvrščena v naziv v naziv A*6, plačilni razred 2.
   V podporo svoji tožbi tožeča stranka navaja kršitev členov 31 in 62 Kadrovskih predpisov, kot tudi členov 5 in 2 Priloge XIII h Kadrovskim predpisom.
   Tožeča stranka poleg tega navaja kršitev načela zaupanja v pravo, načela varstva pridobljenih pravic in načela enakega obravnavanja.